கேள்வி: உரோங்குலு - ஆரம்பகால வாழ்க்கையும், தொழிலும் குறித்து விரிவாக சொல்லுங்கள்.
பதில்: மஞ்சு எட்டு பதாகைகளின் எளிய வெள்ளை பதாகையின் கீழ் இருந்த மஞ்சு இனக்குழு குவால்கியா குலத்தில் இவர் பிறந்தார். இவரது தாத்தா, தாசிகா, கஷ்கர் பேரரசின் அதிகாரியாக பணியாற்றினார். இவரின் தந்தை, சாங்சோ, ஒரு இராணுவத் தளபதியாவார். இவர், பேரரசின் அரசுப் பணியில் சேர விரும்பி வெற்றிகரமாக அனுமதி பெற்றவர்களுக்கு வழங்கப்பட்ட ஒரு வகை பதவியான இன்செங் என்ற பதவியை வகித்தவர். மேலும், உதவி இயக்குநராக பணிகள் அமைச்சகத்தில் தனது வாழ்க்கையைத் தொடங்கினார். சிலி மாகாணத்தில் சாலைகள் அமைக்கும் பணியில் ஈடுபட்டார். தோங்சி பேரரசரின் ஆட்சியின் ஆரம்ப ஆண்டுகளில் (1860 களின் முற்பகுதியில்), இவர் துப்பாக்கிப் பிரிவை அமைத்தார். மேலும் ஐந்தாம் நிலை நீதிபதி பதவியைப் பெற்றார். பின்னர், ஒரு ''சோங்கிங்'' ஆக மாற்றப்படுவதற்கு முன்பு இவர் ஒரு தளபதியாகவும் நியமிக்கப்பட்டார். வென்சியாங்கின் பரிந்துரையின் மூலம், இவர் பணி அமைச்சகத்தின் துணை செயலாளராக ஆனார். பின்னர், இவர் மீண்டும் வருவாய்த்துறை அமைச்சகத்தில் நியமிக்கப்பட்டார். அதே நேரத்தில் பேரரசின் உள் துறையின் அமைச்சராகவும் நியமிக்கப்பட்டார்.